U drugom polugodištu šk. godine 2019./2020. provodi se razredni projekt Čovjek, to sam ja.

Početak projekta je siječanj 2020, a kraj projekta je prvi tjedan poslije Uskrsa. (14.4. do 17.4. 2020.).

Učenici tijekom projekta samostalno i pojedinačno svatko za sebe proučavaju projektnu temu. Tijekom rada na temi učenici popunjavaju svoju mapu u koju ulažu različite listiće s riješenim zadacima ili sa svim onim materijalima na kojima su radili. Mape mogu biti obični uredski fascikli.

Na razrednoj web stranici u odjeljku Dokumenti mogu se preuzeti projektni listići sa zadacima za rješavanje. (<https://mojrazred.yolasite.com/dokumenti.php>) Zbog ograničenja u veličini dokumenata koji se mogu podizati na web stranicu dokument je podijeljen na tri dijela. Dokumenti se mogu spremati na računalo i onda printati. Listiće treba isprintati tako da ih učenik može rješavati. Za rješavanje zadataka na listićima učenik se može koristiti podacima na samim listićima, dječjom enciklopedijom, podacima na internetu, udžbenik iz prirode i društva… Isto tako učenik može zatražiti pomoć roditelja, učitelja… Pomoć roditelja, učitelja ili neke druge starije osobe podrazumijeva uglavnom upućivanje učenika na određene izvore podataka, a manje na rješavanje samih zadataka na listiću. Preporučuju se posjeti gradskoj ili školskoj knjižnici u potrazi za literaturom. Riješeni listići ulažu se u mapu (fascikl) koji se predaje učitelju do navedenog roka.

Obavezne su stranice za rješavanje su: 1,3,4,5,6,7,9,10,12,13,14,15,16,17,18,19,20,21,22,23,24,25,27,30,31,32,33,34,35,40,41

Stranice 5 i 21 ne moraju se prilagati u mapu.

Ostale stranice koje nisu navedene ne moraju se prilagati u mapu niti rješavati ako učenik ne želi. Ako učenik želi rješavati i te stranice neka ih onda priloži u mapu.

U svoju mapu učenik može prilagati i neke druge materijale koji nisu obuhvaćeni projektnim listićima, a imaju veze s temom projekta.